
Zmena predmetu nájmu v objekte Priemyselný park 

– STEFE Trnava, s. r. o.
	Návrh predkladá:
	
	Návrh spracoval:

	Ing. Lenka Klimentová, PhD.
	
	Tomáš Budinský

	riaditeľka
	
	


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 26.3.2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" Ing. Lenka Klimentová, PhD.
Číslo spisu: 42242/2025
Návrh uznesenia

Mestské zastupiteľstvo mesta Trnava po prerokovaní:

1. Schvaľuje 
ukončenie nájmu časti nebytových priestorov vo výmere 347,17 m2 (skladové priestory/garáže) v zmysle Zmluvy o nájme časti nebytových priestorov zo dňa 21.3.2007 v znení jej neskorších dodatkov nachádzajúcich sa v objekte TTIP – Trnava Industrial Park na Priemyselnej ulici v Trnave, na pozemku parcely registra „C“ č. 6511/43 - zastavaná plocha a nádvorie o výmere 1587 m2 v katastrálnom území Trnava, obec Trnava, okres Trnava, zapísaných na liste vlastníctva č. 13598, označených ako stavba bez súpisného čísla pre nájomcu STEFE Trnava, s.r.o., so sídlom Františkánska 16, 917 32 Trnava, IČO: 36277215, zastúpeného Ing. Ondrejom Borguľom a JUDr. Ing. Evou Kollárikovou , PhD., MBA, konateľmi ku dňu 15.4.2025.
2. Ukladá
Správe majetku mesta Trnava, p.o. uzatvoriť dodatok k Zmluve o nájme časti nebytových priestorov zo dňa 21.3.2007 v zmysle schvaľovacej časti uznesenia.
Termín: 15.4.2025
Dôvodová správa
Správa majetku mesta Trnava (ďalej len ako „SMMT“) je prevádzkovateľom a správcom objektu Priemyselného parku Trnava, Priemyselná 5, 917 01 Trnava.
Spoločnosť STEFE Trnava, s.r.o., so sídlom Františkánska 16, 917 32 Trnava, IČO: 36277215 (ďalej len ako „Žiadateľ“) zaslala dňa 20.2.2025 žiadosť o zmenu (zníženie výmery) predmetu nájmu nebytových priestorov v Objekte.

Žiadateľ uzatvoril dňa 21.3.2007 Zmluvu o nájme nebytových priestorov v znení jej neskorších dodatkov, pričom užíva nebytové priestory – garáže o výmere 732,25 m2 v Objekte.
 Predmetná žiadosť sa týka zníženia výmery predmetu nájmu z celkovej výmery 732,25 m2 na novú výmeru 385,08 m2 (-347,17 m2). Ide o garáže v počte 8 ks.  
Dôvodom podania žiadosti o zníženie výmery predmetu nájmu je ukončenie vykonávania čistenia komunikácii a zabezpečenia zimnej údržby v meste Trnava Žiadateľom.

Majetková komisia svojím hlasovaním na zasadnutí konanom dňa 17.3.2025 odporučila Mestskému zastupiteľstvu mesta Trnava súhlasiť so žiadosťou  nájomcu o zníženie výmery predmetu nájmu v Objekte pre Žiadateľa.
Ako správca predmetných priestorov súhlasíme so zmenou (znížením) výmery predmetu nájmu a to ku dňu 15.4.2025.
Zároveň uvádzame, že Žiadateľ nemá voči SMMT žiadne nedoplatky vyplývajúce z ostatných zmluvných vzťahov.
